❓ откраднаха ми автомобил, който съм закупил с действаща застраховка „каско”, но съм пропуснал да уведомя застрахователя за смяната на собствеността върху автомобила. застрахователят има ли право да откаже да ми изплати обезщетението за автомобила?
действително, съгласно закона, сте длъжен да уведомите застрахователя, че вие сте новият собственик на автомобила в 7-дневен срок от датата на придобиване на автомобила. ако сте пропуснал да го направите, обаче, това не е достатъчно основание застрахователят да откаже да ви изплати обезщетението. за да бъде основателен отказът на застрахователя, той трябва да докаже, че смяната на собствеността е довела до такова съществено увеличение на риска от настъпване на застрахователното събитие, че, ако е бил уведомен за прехвърлянето, не би сключил застраховката с вас като нов собственик. в съдебните дела по такива случаи застрахователите много трудно могат да докажат подобна хипотеза, поради което почти винаги съдебните решения по тези дела са в полза на застрахованото лице.